|  |
| --- |
| 24. februar 2014J.nr. 13-0578850SkatteministerietNicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
|   Til adressaterne på vedlagte høringsliste  |
| **Høring - forslag til lov om ændring af lov om en børne- og ungeydelse og lov om børnetilskud og forskudsvis udbetaling af børnebidrag (Lovfæstelse af ændret anvendelse af optjeningsprincippet)**  |

Der vedlægges et udkast til lovforslag om ændring af lov om en børne- og ungeydelse og lov om børnetilskud og forskudsvis udbetaling af børnebidrag (Lovfæstelse af ændret anvendelse af optjeningsprincippet). Udover forslaget vedlægges resumè og høringsliste.

Det foreslås at lovfæste den allerede ændrede administration af optjeningsprincippet, hvorefter sammenlægningsprincippet for personer omfattet af forordning nr. 883/04 om koordinering af de sociale sikringsordninger anvendes.

Regeringen har efter en grundig juridisk vurdering måttet konkludere, at Danmark ikke kan opretholde den tidligere administration af optjeningsprincippet for børne- og ungeydelsen og ydelser efter lov om børnetilskud og forskudsvis udbetaling af børnebidrag (børnetilskudsloven). Dette er sket i forlængelse af, at Kommissionen ligeledes har vurderet, at den tidligere administration er i strid med Danmarks EU-retlige forpligtelser. Danmark har herefter en forpligtelse til at sikre, at den danske lovgivning er i overensstemmelse med EU-retten.

Det er således ikke muligt at opretholde et krav om en vis beskæftigelses- eller bopælsperiode i riget overfor EU/EØS-borgere omfattet af forordningen. Perioder med bopæl eller beskæftigelse i andre EU/EØS-lande skal også tælles med, når optjeningsprincippet skal opfyldes.

Praksis er allerede ændret i overensstemmelse hermed, da en forordning har forrang for national lovgivning, og således er umiddelbart gældende i Danmark.

Der anmodes om eventuelle bemærkninger til lovforslaget senest mandag den 24. marts 2014, kl. 16.00 på juraogsamfundsøkonomi@skm.dk. J.nr. 13-0578850 bedes anført. Der bedes samtidig sendt kopi til cfb@skm.dk. Eventuelle spørgsmål kan rettes til undertegnede på telefon 72 37 33 38 eller e-mail: cfb@skm.dk.

Med venlig hilsen

Christina Faurby Birck